Chani Kynes

Chani a Tabr sziecsben

II. Leto Atreides (fiúgyermek, elhunyt)

*"– Miénk az örökkévalóság, kedvesem.
– A tiéd. Én csak a mában élhetek."* - Paul és Chani beszélgetése

Chani Kynes nem játékos karakter a Dűne kalandban, Frank Herbert regényének azonos nevű karakterén alapul. Liet Kynes planetológus lánya, a Tabr sziecs tagja, a jelenben Paul ágyasa és partnere: bár a császár hivatalosan Irulan Corrinóval házasodott össze, Chanit a feleségeként kezeli.

## Története

### Gyerekkora

Liet-Kynes planetológus lányaként született az Arrakison, a Tabr sziecsben. Kynes félig volt csak fremen, de ennek ellenére is nagy elismerésre tett szert a nép tagjai között, és fremen nőt vett feleségül, így Chani már a sziecs tagjaként nőtt fel. Talpraesett lány volt, tehetséges harcos, így viszonylag fiatal korától aktív segítőjévé vált a sziecs Naibjának, Stilgarnak, valamint Sayyadinaként a Tisztelendő Anyának.

### Találkozás Paullal

10191-ben, nem sokkal az apja halála után, ami már a Harkonnen-Corrino összeesküvés miatt történt, egy fremen felderítőcsapattal haladt át a sivatagon. Ekkor találtak rá Paul Atreidesre, és az anyjára, akik a Harkonnen ház katonái elől menekültek. Stilgar úgy döntött, befogadja őket, és Chani nagyon hamar közel került a fiúhoz: Paul azt állította, korábban álmai is voltak arról, hogy egymásba szeretnek.

Chani tizenhét éves volt, Paul tizenhat, amikor terhes lett a fiútól (ekkor a kapcsolatukat még nem tették hivatalossá). A gyermeküket II. Letónak nevezték, Paul apja, a herceg után, de még egy éves sem volt, amikor egy rajtaütés során Glossu Rabban Harkonnen megölte. A veszteség mindkettejüket megviselte, és csak növelte Paul bosszúvágyát az ellenséges ház iránt. Mikor harcok véget értek, és a fiú elfoglalta a császári trónt, politikai házasságra kellett lépnie Irulan Corrinóval: azonban nagyon hamar kinyilvánította, hogy a kapcsolatuk puszta formalitás lesz, a társának Chanit tekinti, aki az ágyasa lett, és ha örököse születik, annak is ő lesz az anyja. Ez komoly ellentéteket szült a két nő között is, ami fokozatosan egyre jobban elmérgesedik.

### A császár mellett

Az elmúlt két évben Chani ideje legnagyobb részét Arrakeenban tölti, Paul oldalán: a politikához nem igazán ért, és jobban otthon érzi magát a sivatagban, így kissé kényelmetlen számára a helyzet, de törekszik rá, hogy a legtöbb segítséget nyújtsa.

### A játék alatt

A történetben Nasseena és két társnője Chani hívására érkezik eredetileg Arrakeenbe, a lány támogatta, hogy hívjanak fremen segítséget is, tekintve, hogy a sajátjaiban még mindig inkább megbízik - Nasseeenával pedig dolgoztak is együtt, jó barátságot ápolnak. A merénylet után jelen van Aanisa testének megvizsgálásánál, láthatóan mélyen felzaklatja az ügy, és dühítik a történtek, viszont azt elfogadja, hogy a lány vezesse a nyomozást, és bízik Paul ítélőképességében is.

## Személyisége

Chani alapvetően kellemes személyiség, jóindulatú, és általában kifejezetten kedves. Ugyanakkor van egy fremenekre jellemző temperamentuma, amiért nem érdemes feldühíteni: ha valaki ártani próbál neki, vagy a számára fontos embereknek, arra kifejezetten agresszíven reagál. Alapvetően büszke természet, nem nagyképű, de elvárja a tiszteletet. Ügyes harcos, és bár az Arrakison kívüli világról elég korlátozott ismeretekkel rendelkezik, meglehetősen éleslátó, ami értékes segítővé teszi Paul, és korábban Stilgar mellett. Nagyon erősen húz a sivatag felé, bár nem panaszkodik az arrakeeni palota, és a rengeteg idegen kissé kényelmetlenné teszi számára a császár melletti életet.

## Kinézete

Chani vékony alkatú, sötétbőrű fiatal lány, nagy, a fremenekre jellemzően fűszerkék szemekkel, és hosszú, sötét hajjal. Korábban szinte mindig a fremen cirkoruhát hordta, amióta az arrakeeni palotában lakik, gyakrabban látni más viseletben. Általában magánál hordja a kriszkését.